
 Р Е П У Б Л И К А    Б Ъ Л Г А Р И Я
О Б Щ И Н С К И  С Ъ В Е Т -  Ц А Р Е В О

ДО
ОБЩИНСКИ СЪВЕТ ЦАРЕВО
ДОКЛАДНА ЗАПИСКА
От Таня Янчева – Председател на Общински съвет Царево
Относно: Изменение на Правилник за организацията и дейността на Общинския съвет, неговите комисии и взаимодействието му с общинската администрация-Царево, приет с Решение № 3, Протокол № 2/5.12.2023год. на Общински съвет Царево;
                          УВАЖАЕМИ ОБЩИНСКИ СЪВЕТНИЦИ,

Представям на Вашето внимание за обсъждане и приемане на проект за изменение на Правилник за организацията и дейността на Общинския съвет, неговите комисии и взаимодействието му с общинската администрация-Царево, приет с Решение № 3, Протокол № 2/5.12.2023год. на Общински съвет Царево, при следните:

МОТИВИ
1. Причини, които налагат изменението на наредбата
Правилникът за организацията и дейността на Общинския съвет, неговите комисии и взаимодействието му с общинската администрация-Царево е приет с Решение № 3, Протокол № 2/5.12.2023год. на Общински съвет Царево, като към настоящия момент не са последвали изменения.

С настоящия проект предлагам Общински съвет Царево да измени Правилника, с цел актуализиране разпоредбите на същия и привеждането му в съответствие с нормативен акт от по-висока степен, а именно Законът за въвеждане на еврото в Република България, обн. ДВ бр. 70 от 20.08.2024 г., с който са извършени изменения на нормативната уредба на национално ниво.
Съгласно §6 от Преходните и заключителни разпоредби към Закона за въвеждане на еврото, действащите нормативни актове, които уреждат задължения за плащане на такси, санкции, глоби и други публични задължения към държавата и общините в български левове, продължават да се прилагат в съответствие с предвидените в този закон правила за превалутиране. Когато паричната сума в левове е посочена в закон или в подзаконов нормативен акт като резултат от въвеждане в българското законодателство на правен акт на Европейския съюз, в който изрично е посочена съответна сума в евро, при изменение на закона, съответно на подзаконовия нормативен акт, се посочва сумата в евро от правния акт на Европейския съюз.

Държавните органи и органите на местното самоуправление следва да приемат подзаконови нормативни актове по прилагането на този закон и изменения и допълнения в подзаконови нормативни актове, необходими за изпълнението на този закон във връзка с въвеждане на еврото като парична единица на Република България, като измененията и допълненията в актовете влизат в сила от датата на въвеждане на еврото в Република България.

В изпълнение на Методически указания от Националното сдружение на общините в Република България към административните органи за адаптиране на информационните системи за работа с евро, утвърдени с актуализирания Национален план за въвеждане на еврото в Република България, приет с РМС № 797 от 13 ноември 2023 год., дадени с писмо с изх. № И-1677/25.09.20234 год., следва да се актуализират размерите на възнагражденията по чл. 80 от Правилника, като за всички определени се посочи съответния еквивалент в евро съгласно официалния валутен курс на лева към еврото, равен на централния курс от 1,95583 лева за 1 евро.
2. Цели, които се поставят
С приемането на изменението на Правилника се цели същият ПЗНА да се приведе в съответствие с нормативен акт от по-висока степен – Законът за въвеждане на еврото в Република България, приет с РМС № 797 от 13 ноември 2023 год.
3. Финансови и други средства, необходими за прилагането на новата наредба
За прилагане на изменението на Правилника не са необходими финансови средства.

4. Очаквани резултати от прилагането, включително финансовите, ако има такива:
Резултатите, които се очакват от прилагането на изменението на Правилника, се свеждат до постигане на целите, наложили приемането на същите – да се приведе ПЗНА в съответствието му с нормативен акт от по-висока степен.
5. Анализ за съответствие с правото на Европейския съюз
Разпоредбите на настоящия проект за изменение на ПЗНА е в пълно съответствие с европейското законодателство, спазвайки в пълнота разпоредбите и целите на националното и местно законодателство.

На основание чл. 26, ал. 3 и ал. 4 от ЗНА, във връзка с чл. 77 от АПК настоящият проект за изменение на Правилника е публикуван на интернет страницата на Община Царево заедно с мотивите.

С оглед на гореизложеното и на основание чл. 21, ал. 2 и ал. 3 от ЗМСМА, във връзка с чл. 26, ал. 3 и ал. 4 от ЗНА, във връзка с чл. 77 от АПК, предлагам Общински съвет-Царево да приеме следното 

РЕШЕНИЕ:
Приема изменение на Правилник за организацията и дейността на Общинския съвет, неговите комисии и взаимодействието му с общинската администрация-Царево, приет с Решение № 3, Протокол № 2/5.12.2023год. на Общински съвет Царево, както следва:
В чл. 80, Глава Девета „Общински съветници“, към сумата по ал. 1 „200 лв“ се добавя „/102,26 €“, а към сумата от „50 лв.“ се добавя „/25,57 €“. 
Преходни и заключителни разпоредби
§1. Измененията на възнагражденията, посочени в евро, влизат в сила от датата, определена в Решение на Съвета на Европейския съюз за приемането на еврото от Република България, прието в съответствие с чл. 140, параграф 2 от Договора за функционирането на Европейския съюз и Регламент на Съвета на Европейския съюз, приет в съответствие с чл. 140, параграф 3 от Договора за функционирането на Европейския съюз. Официалният валутен курс на лева към еврото е неотменимо фиксираният валутен курс на лева към еврото, определен в Регламент на Съвета, приет в съответствие с чл. 140, параграф 3 от Договора за функционирането на Европейския съюз. 
Размерите на възнагражденията, посочени в евро, влизат в сила от датата, определена в Решение на Съвета на Европейския съюз, като от тази дата същите, посочени в лева, отпадат.
§2. Правилникът влиза в сила в тридневен срок от публикуването му.
ТАНЯ ЯНЧЕВА
Председател на Общински съвет Царево

